Държавен вестник, бр. 24, 2014 г., стр. 17

БРОЙ  24	
Д Ъ Р Ж А В Е Н  В Е С Т Н И К 	
СТР.  17  
Чл. 18. За образцово изпълнение на служеб­
ните си задължения служителите в агенцията 
могат да бъдат награждавани с отличия със 
заповед на органа по назначаването, която се 
оповестява по подходящ начин.
Г л а в а  п е т а
ПРЕДЛОЖЕНИЯ И СИГНАЛИ 
Раздел I
Общи положения 
Чл. 19. (1) Предложенията и сигналите могат 
да бъдат писмени или устни, да бъдат подадени 
лично или чрез упълномощен представител, 
по телефон, факс или електронна поща.
(2) Предложенията и сигналите по ал. 1 се 
регистрират в автоматизираната информаци­
онна система на агенцията, водена от дирек­
ция „Административно, правно, финансово и 
информационно осигуряване“.
(3) Когато е необходимо предложението 
или сигналът да се подаде писмено или да 
отговаря на определени изисквания, на пода­
теля се дават съответни разяснения.
(4) Не се образува производство по ано­
нимни предложения или сигнали, както и по 
сигнали, отнасящи се до нарушения, извърш­
вани преди повече от две години.
(5) Предложенията и сигналите, които не са 
от компетентност на изпълнителния директор 
на агенцията, се препращат в 7-дневен срок 
на компетентния орган. За препращането се 
уведомява подателят на предложението или 
сигнала.
Чл. 20. Решение по предложението или 
сигнала се взема от изпълнителния директор 
на агенцията.
Раздел II
Производство по предложения
Чл. 21. Предложенията за усъвършенстване 
на организацията и осъществяване дейност­
та на агенцията или за решаване на други 
въпроси в рамките на компетентността є се 
правят до изпълнителния директор.
Чл. 22. (1) Разглеждането на предложени­
ята се възлага на комисия, определена със 
заповед на изпълнителния директор. 
(2) В 7-дневен срок от възлагането коми­
сията извършва проверка за допустимост.
(3) Когато се установи, че предложението е 
допустимо, се преценява основателността му. 
(4) За изясняване на случая може да се 
изисква от подателя на предложението да 
предостави необходими документи, сведения 
или обяснения. 
(5) Когато случаят е изяснен от факти­
ческа и правна страна, комисията подготвя 
становище до изпълнителния директор с 
предложение за решение.
Чл. 23. (1) Решението се постановява от из­
пълнителния директор в сроковете, определени 
в чл. 118, ал. 1 и 2 от Административнопро­
цесуалния кодекс, и трябва да съдържа данни 
за подателя, естеството на предложението, 
фактическата обстановка по случая, решение 
на случая и мотивите за това.
(2) За решението се уведомява подателят 
на предложението и всяко трето лице, чиито 
права или законни интереси могат да бъдат 
засегнати от решението, в срока по чл. 118, ал. 1 
от Административнопроцесуалния кодекс.
Раздел III
Производство по сигнали
Чл. 24. Сигналите за злоупотреби с власт 
и корупция, за лошо управление на държавно 
имущество или за други незаконосъобразни 
или нецелесъобразни действия или бездействия 
на длъжностни лица, с които се засягат дър­
жавни или обществени интереси, права или 
законни интереси на други лица, се подават 
до изпълнителния директор.
Чл. 25. Разглеждането на сигнала се възлага 
на комисия, определена от изпълнителния 
директор на агенцията, и се извършва по реда 
на чл. 22, ал. 2 – 5.
Чл. 26. Решението се постановява от из­
пълнителния директор в сроковете по чл. 121 
от Административнопроцесуалния кодекс и 
се съобщава на подателя на сигнала и на 
лицата, чиито права или законни интереси 
се засягат, в сроковете по чл. 123, ал. 1 от 
Административнопроцесуалния кодекс.
ЗАКЛЮЧИТЕЛНА РАЗПОРЕДБА
Параграф единствен. Правилникът се 
приема на основание чл. 55 от Закона за 
администрацията и чл. 116а, ал. 4 от Закона 
за здравето.
Приложение
към чл. 6, ал. 4
Обща численост на персонала на Изпъл­
нителна агенция „Медицински одит“ – 
65 щатни бройки
Изпълнителен директор
1
Заместник-директор
1
Главен секретар
1
Обща администрация
17
в т.ч.:
 
дирекция „Административно, правно, фи­
нансово и информационно осигуряване“
17
Специализирана администрация
45
в т.ч.:
 
дирекция „Контрол върху медицинското 
обслужване в лечебните заведения“
23
дирекция „Контрол по спазване правата 
на пациентите“
11
дирекция „Контрол върху здравните дей­
ности и услуги, осигурявани от Национал­
ната здравноосигурителна каса и застра­
хователните дружества“
11“
1723